Copyright © Illy Roland Tamás, 2025

Minden jog fenntartva!

Kiadta a Publio Kiadó Kft.,

9178 Hédervár, Kont István utca 2.

publio.hu

ISBN: 978-615-103-025-7

Szöveg © Illy Roland Tamás, 2025

Szerkesztő: Kovács Vikor

Korrektúra: Vörös Eszter

Előszó

Ez a könyv, amit most olvasni kezdtél, azért született meg, mert szeretném, ha bizonyos hatékony technikák eljutnának azon emberekhez, akik szeretnének változtatni a sorsukon, ahogy te is, kedves olvasó. Azoknak írtam, akik szeretnék, hogy jobb és gördülékenyebb legyen a hétköznapi életük. A könyvben tegezni foglak: a spiritualitás már csak a jellegéből adódóan is nagy bizalmat követel a segítő és az ügyfél oldaláról is. Egyébként a tegeződés egy általános szokás a spirituális segítők körében, ha pedig tömegekhez juttatunk el információkat, a fő ok mindenképpen a bizalom, valamint egy könnyedebb kommunikáció megteremtése. Én az első

konzultációnál – mert van egy konzervatívabb beállítottságom – az alap etikett által megkívánt magázó hangvételt szoktam alkalmazni és megvárom, amíg felajánlják, hogy tegeződjünk. De a honlapon, a csoportban, írásaimban és egyéb megjelenések alkalmával a tegezést használom, kérem, ezt senki ne vegye sértésnek.

Minden energia, ez már egy bizonyított tény. A spiritualitás a tudósok által még nem bizonyított, de egyre szélesebb körben mégis elfogadott dolog, főként a számtalan pozitív és racionálisan meg nem magyarázható tapasztalatok kapcsán. Az energiák helyretételét szeretném támogatni azon praktikákkal, melyeket ebben a könyvben az olvasó rendelkezésére bocsátok. Legfőbb célom és küldetésem az, hogy az emberek könnyedebben tudják megélni a mindennapokat. Természetesen minden elakadást nem lehet otthon, egyedül megoldani, vannak mélyebb dolgok, melyekhez már mágus is szükségeltetik. Amennyiben úgy érzed, hogy szükséges a segítség, illetve a könyvben található technikák nem hoznak, eredményt, akkor szükséges egy mágus. A könyv végén megadom az elérhetőségeimet, hogy tudjak segíteni. Ha valaki nem is hisz a spiritualitásban, viszont elfogadja, hogy az energiák léteznek, az is segítséget kap a könyvben szereplő

praktikák által, hisz személyes energiáját tudja működtetni ezek

segítségével. A módszerek kifejezetten az alapvető élethelyzetek megtámogatására irányulnak: az otthon, munkában, anyagiakban, szerelmi életben, egészségben felmerülő nehézségek, akadályok. Az egészség kérdésénél fontosnak tartom tisztázni, hogy hiszek a nyugati orvoslásban. A spirituális technikák nem gyógyításra szolgálnak, az energiák harmonizálása által inkább az orvosi terápia kiegészítésére és megelőzésre alkalmasak. Az elakadások esetében többnyire gyermekkori, magzati kori, megfoganást megelőző

minták történések, élethelyzetek felelősek, ezt majd ki is fogom fejteni bővebben a későbbiekben.

Ezzel a könyvvel kifejezetten egzakt segítséget kívánok nyújtani.

Nagyon sok könyv szól a „nesze semmi, fogd meg jól” kifejtéséről, én abban kívánok segíteni neked, hogy konkrétan mit kell tenned azért, hogy az energetikád helyre tudjon állni! A technikák hatékonyságát nyilván bizonyítani nem tudom, leginkább az elért pozitív eredményekből lehet arra következtetni, hogy működnek.

Az elmúlt csaknem 20 évnyi, emberekkel való munkám kapcsán rengeteg tapasztalatot szereztek ügyfeleim és általuk én is, hogy ez igenis működik! Egy dolgot tudok javasolni: próbáld meg és érezd magadon a hatékonyságot!

Bemutatkozás, bevezetés

Szeretnék egy pár szót mesélni magamról, hogy egyáltalán tudd, kinek a könyvét tartod a kezedben. Tamás mágus és médium vagyok. Nagyon fontosnak tartom tudni rólam, hogy már gyerekként éreztem az energiákat, hogy többre vagyok hivatott és valamiért ott volt a fejemben rengeteg információ más, idegen gyerekekről, emberekről, sok mindent tudtam másokról. Nem tudom, honnan, egyszerűen tudtam. Folyamatosan azon járt az agyam, hogyan tudnék segíteni az embereken, sőt az emberiségen, mert folyamatosan azt éreztem, ez szükséges. Minden gyerek életében felmerül, hogy mi akar lenni, ha nagy lesz, nekem mindig az jött: „megmentő, segítő”. Annak is oka van, hogy mit játszik egy gyermek, mik jutnak eszébe, mi az esszenciája, és milyen szerepet tulajdonít magának a szerepjátékok kapcsán! A gyerekek elképzelnek maguknak egy világot, valaki tűzoltó, katona, fodrász, orvos, rendőr stb. akar lenni, az én világomban a segítői szerep jelent meg, csak úgy tudtam magam elképzelni, mint aki megmenti a világot.

A gyermekkoromat egy kis faluban töltöttem, mélyszegénységben.

Édesapámat nem ismertem, sajnos az élet és a körülmények úgy hozták, hogy amire jött volna édesanyámért és értem a kórházba, mi már nem voltunk ott. Ez édesanyám jól megfontolt döntése volt és édesapám ebbe kénytelen volt belenyugodni. Mindkét szülőm kifejezetten befolyásolható volt és teljesen más mentalitás. Más környezet hatása alatt voltak és a két háttércsalád elgondolása nem tudta fedni egymást. Innentől kezdve akár ki is tud siklani egy ember élete. A gyermekkoromat a nagyszüleimmel töltöttem, mert édesanyámra rátalált a szerelem, de abba az idilli elképzelésbe és az új családba, amit ők alapítottak, én nem fértem bele. Ezt az érzést nem kívánom senkinek, de pontosan tudom, hogy rengetegen vannak ezzel így. Ez nem azt jelenti, hogy teljesen le kell mondani önmagunkról, mert úgy érezzük, hogy ha rólunk lemondtak, akkor

már feleslegesek vagyunk, hanem ebből lehet erőt kovácsolni. Az élet azt igazolja, hogy egy ilyen gyerekkor után kétféle irányba tud elmozdulni valaki. Az egyik: elindulni a lejtőn és bent ragadni az önsajnálatban, elkönyvelni, hogy az életet valahogy túl kell élni, akár bizonyos tudatmódosító szerek (alkohol, drog stb.) használatát fájdalomcsillapítóként segítségül hívva, elnyomni a fájdalmat. A másik út pedig, amikor az egyén meg akarja mutatni, hogy képes ezen felülkerekedni, el tudja fogadni, hogy ennek így kellett lennie és minden erejét arra fordítja, hogy felemelkedjen, változzon és változtasson. Az én esetemben folyamatosan ott volt bennem, hogy ki akarok ebből törni, nem hagyom, hogy beszippantson ez az energetika, tudtam, hogy rám több vár, nekem fontos szerepem kell legyen az emberek életében. Nyilván minden embernek más a sorsa, nem biztos, hogy mindenki ki tud ebből törni, vagy egyáltalán feladata, viszont attól függetlenül a negatív gondolatoknak, negatív hatásoknak, mintáknak, érzelmi megéléseknek, különböző zikai és lelki bántalmazásoknak nem feltétlenül kell meghatározniuk az életünket és kihatással lenniük a döntéseinkre, kapcsolatainkra, anyagi helyzetünkre és főként az önmagunkkal való viszonyunkra.

Így vagy úgy mindenkinek valamilyen szinten feladata a fejlődés, tanulni érkezünk a földre és építő jelleggel kell a nehézségeket hasznosítani. Mindenki hoz magával pozitív tulajdonságokat, készségeket és képességeket, amelyeket hasznosítani tud az életében. Sokszor sajnos az a probléma, hogy példaként állnak előttünk személyek, akiket másolni vagy követni szeretnénk és csalódást okoz, ha a mi életünk nem úgy alakul. Mindenkinek önmagához képest kell fejlődnie és mindenkinek önmagához képest kellene folyamatosan összehasonlítást végezni. Minden viszonyítás kérdése: ha helyesen választjuk meg a viszonyítási alapot és tudjuk, hogy mi a feladatunk ebben az inkarnációban, akkor ki tudjuk hozni magunkból a maximumot. Sokan vannak úgy, hogy nincs megfelelő

környezet, nincs körülöttük szülő vagy bárki, aki segítené a fejlődésüket. Ilyenkor nem marad más, mint magunkat fejleszteni és megtalálni azon mentort, segítőt, aki számunkra hiteles. Soha nem szégyen segítséget kérni és hallgatni a segítőre. Mindenki eljut abba az életkorba, ahol már segítséget kérhet és ilyenkor fontos

kérni, ilyenkor félre kell tenni a félelmeket és gátlásokat, hiedelmeket, hogy „jaj, nekem úgyis mindegy, rajtam úgysem tud senki segíteni”, vagy „nekem úgyis ez az életem” stb., mindenki helyettesítse be a magáét.

Visszakanyarodva hozzám: mindig azt éreztem, hogy több akarok lenni és nem önmagam miatt, hanem mások miatt. Mindig az volt a fő kérdés számomra: „Hogyan adjak másoknak, amikor nekem sincsen?” Igen, bennem is megvoltak a természetes emberi érzések, például az irigység azokra, akiknek van, azért, mert ők nem adtak másoknak, hanem megtartották maguknak. Nem értettem, hogy hol van itt az igazság. Hogy lenne igazságos a sors, ha olyannak ad, aki nem akar senkinek adni, sőt még el is vesz? Míg itt vagyok én, aki adni akar és nekem meg nincs. 16 éves koromban úgy döntöttem, hogy nem maradok tovább a faluban, elindultam a nagyváros felé egy kis hátizsákkal, hogy megtaláljam azt az utat, azon lehetőségeket, amelyeken keresztül be tudom teljesíteni önmagam.

Nem akartam irányítani az eseményeket, engedtem a sorsnak, hogy irányítson engem. Akkor még el sem tudtam képzelni, mennyi más módon lehet segíteni embereknek, nem csak pénzzel. Munkát és lakhatást kerestem és az első ember, akivel „összehozott” a sors, egy olyan spirituális segítő volt, aki segédjének fogadott lakhatásért és élelemért cserébe. Nem tudtam semmit ezekkel a dolgokkal kapcsolatban, csak „belecsöppentem” a spiritualitás világába. Egyre inkább beleláttam a dolgokba, láttam, hogy működnek az energiák, hogyan és miben lehet az embereknek segíteni a spirituális dolgokkal, mennyire hatékony és mennyire működik, milyen hálásak tudnak lenni és hogy milyen alázattal lehet végezni ezt a fajta tevékenységet. Eldöntöttem, hogy ezzel akarok foglalkozni, csak még akkor sem teljesen tudtam a mikéntjét. Ott voltak bennem az információk, ott volt bennem az, hogy beleláttam az emberek életébe, láttam a jövőjüket, de egyszerűen még mindig nem volt világos számomra, hogy abból a szegény kis falusi úból, hogy lesz mágus vagy spirituális segítő.

Az igazi áttörést az indiai mesterem hozta és okozta, a rengeteg beszélgetés, beavatás és tanítás által, amiért mindig is hálás leszek.

Megmutatta számomra azt a „világot”, amit én tudok kihozni

magamból, természetesen az ő segítségével Elmondta, hogy a dolgom a segítség, a segítségnyújtás: a mágusi minőség és a médiumi (látnoki) segítség. Ezt később az asztrológia vissza is igazolta, kiderült, hogy „papi minőségben” tudok működni, innen ered ez az érzés, bennem van ez az energetika, hogy segíteni akarok másokat. Addigra ezzel már teljességgel tisztában voltam. Az indiai mentorommal való együttműködés és kapcsolat mindenképpen rávezetett arra, hogy hogyan tudom fejleszteni magam és mik azok a technikák, amelyeket első körben alkalmazni tudok általa, majd több saját technikát is kifejlesztettem és „kaptam”. Ez most is így van: két egyiptomi isteni minőségű segítő energetikájával dolgozom, attól fogva, hogy a fejlődésem arra a szintre került, hogy hozzám tudtak rendeződni. Így még erősebben és hatékonyabban tudom koncentrálni az energiákat a mágiák és a közvetítések, konzultációk során. Nagyon fontos a spiritualitásban az alap képesség, de mindenképpen folyamatos fejlesztést igényel és hatalmas türelmet, hogy a segítő egyre erősebb és hatékonyabb legyen. Nem lehet átugrani lépcsőfokokat! Hasonlóképpen, mint egy általános iskolás: hiába kap a kezébe egy érettségit vagy egy diplomát, nem igazán tud vele mit kezdeni, mert még nincs meg hozzá az a tudás, nem ment át azokon a dolgokon, amelyek a fejlődését szolgálják. Bennem a mentoraimmal szemben mindig megvolt a maximális alázat és tisztelet, mert akit én segítőnek választottam, az szent és sérthetetlen volt. Ezért lett nagyon fontos az én munkámban az oda-vissza tisztelet. Szeretném, ha ugyanúgy működnének az ügyfeleim, tanítványaim, ahogy én: adjuk meg a tiszteletet annak az egy embernek, fogadjuk el az ő szavát, ha már segítőnek kértük, vagy tanítónak, mesterünknek. Nagyon erős az igazságérzetem és ez mindig is így marad, ezért tartok ott, ahol tartok és mivel megtapasztaltam, hogy ez a legfontosabb, ezért ezt elvárom az emberektől is, akik velem szeretnének együtt dolgozni.

A mágusi és segítői lét olyan, akár az autóvezetés: valaki sosem tudja rávenni magát és nem is fog vezetni, más pedig megtanulja és levizsgázik, közülük valaki kicsit jobban érzékeli, érzi az autót már amikor beleül, más kevésbé, de mindig kell a gyakorlás! Én is számtalan ügyfélen keresztül jutottam azon tapasztalatokhoz és

gyakorlati tudáshoz, hogy egyre mélyebbre és mélyebbre láttam, látok és egyre hatékonyabban tudtam, tudok segíteni, közben pedig folyamatosan fejlesztettem magam, és ez nem állhat meg, Ez egy sok életen át tartó tanulás! Ügyfeleim kapcsán nagyon fontosnak tartom, hogy soha nem a cél az elsődleges, mindig inkább az oda vezető út és a közben megtapasztalt tudás, mert azt tudja mindenki beépíteni az életébe! Én jobban szeretek horgászni tanítani, mint halat adni valakinek a kezébe, mert hosszútávon ezzel jár jól, akkor fog változni az élete. Mindenkinek szüksége van változtatásra is ahhoz, hogy a várt változás megtörténjen.

Legfőképp azért írtam meg ezt a könyvet, hogy segítsek vele. Úgy gondolom, hogy rengeteg ember az én praktikám, mágiáim és segítségem által sikereket tudott elérni és hasznosítani tudta a mindennapokban. Ezt szeretném kiterjeszteni, hogy még többeket elérjen ez az információ, azok is élhessenek ezen praktikákkal, akik sosem jutnak el hozzám, de azoknak is segítség, akik szeretnének velem fejlődni, változni, megoldást találni. Mindig is fontosnak tartottam, hogy nemcsak az egyének, hanem a közösség szintjén is tudjak segíteni. Ezt nyugtázza 2017-ben a közösségért tett áldozatos munkám és támogatásaim eredményeképpen kapott Széchenyi-díjam, melyre nagyon büszke vagyok.

Nekem mindig is az az igazi elismerés, hogy látom az emberek fejlődését a segítségemmel. Látom rajtuk a változást, és nekem ez a siker. Természetesen folytatom is ezt az utat, mert ez a hivatásom, erre tettem fel az életemet.

Ebben a könyvben leírom azon praktikákat, amelyeket otthon bárki tud alkalmazni, minden külső segítő és segítség nélkül, a saját energiája hasznosításával. Egy másik fejezetben pedig néhány saját technikámról is mesélek. Azért írok a saját technikáimról külön, hogy egyértelmű legyen, ezek hozzám kötődnek, ezeket rajtam keresztül lehet megtanulni és az én beavatásaim kellenek a hatékonyságukhoz. A spiritualitásban (de az élet más területein is) jellemző, hogy lemásolják egymást az emberek, de az energetika nem lesz ugyanaz. Hasonlóképpen van ezekkel a technikákkal is: ezek hozzám tartoznak, az én erőm és a segítőim ereje kell hozzájuk. Nincs ebben semmi meglepő, más technikák is így

működnek: amíg nem kapunk rá egy közösségi vagy egy vezető

általi beavatást, addig nem tud úgy működni, hiába tudjuk hozzá a szimbólumokat, vagy ismerjük a folyamatot. A könyvben szeretnék ennek egy keretet adni és meg is védeni ezeket a technikákat, mert mindenkinek fontos, hogy ami a nevéhez fűződik, az ne silányuljon el. Mindennek megvan a maga helye, módja és minősége. Én ezt a minőséget képviselem és nem szeretném, hogy ez romoljon, mert mások lemásolják, illetve ahhoz nem adom a nevem! Nagyon sikerorientált ember vagyok, nekem tényleg nagyon fontos, hogy az ügyfeleim és a tanítványaim ügyfelei is a maximális kiszolgálást kapják és hogy elégedetten távozzanak. Ezen felül mindenképp fontosnak tartottam ebben a könyvben összefoglalni az ikerláng kapcsolódás folyamatát, nehézségeit, és ehhez köthető oldásokat és megoldásokat, valamint tisztázni az ezen típusú kapcsolatok jellegzetességeit, a fontos fogalmakat. Ezzel hatalmas segítséget tudok nyújtani azok számára, akik már tisztában vannak vele, hogy az ikerláng kapcsolódás valamely állomásán vannak, valamint azoknak is, akik még csak sejtik ezt, de bárki számára, aki szeretné a hagyományos női és fér minőség analógiái által megélni és működtetni a párkapcsolatát!

Document Outline

- Előszó

- Bemutatkozás, bevezetés

- Fontosabb fogalmak és tudatosság

- Karma

- Az ikerláng és más kapcsolódások

- Bárki által otthon végezhető mágikus praktikák

- Vénuszi energia emelése

- Marsikus energia emelése

- Szerelmi bevonzás

- Párkapcsolat erősítése

- Pénzügyi bőség megteremtése

- Testi-lelki-szellemi egyensúly megteremtése

- Gyakori kérdések

- Zárszó